recursal/SuperWikiNEXT-32B huggingface dataset:
**Oiva Virta** (13. maaliskuuta 1906 Mietoinen – 1971 Pori) oli porilainen kuvataiteilija, joka tunnettiin paikallisen miljöön tallentajana. Anna Hallsin mukaan Virran taiteilijuutta leimaa vahva paikallisen identiteetin läsnäolo.

Virta rakensi vaimonsa Hilkan kanssa 1940-luvulla omakotitalon Porin Yyteriin, jossa he asuivat Virran kuolemaan asti. Taiteilijan ateljeena toimi pihaan siirretty kioski.

Taide
-----

Virta ei käyttänyt valokuvia mallinaan ja hän oli maalaustelineineen tunnettu hahmo Porissa ikuistaessaan kaupungin puisto- ja katunäkymiä. Myös Virran satama-aiheet olivat pidettyjä. Virran vanhaa Poria tallentaneilla teoksilla on myös kulttuurihistoriallista arvoa kadonneen kaupungin dokumenttina.

Virta piti itseään enemmän käsityöläisenä kuin taiteilijana eikä kuulunut porilaisen taiteen "ykkösketjuun". Yhteisnäyttelyssä Satakunnan maisemia maalanneen Into Linturin kanssa Virta jäi Linturin varjoon ja esimerkiksi kuvataidekriitikko Hemmi Koivuniemi kuvasi Virran värejä sameahkoiksi. Porilaiset kuitenkin arvostivat Virran paikallisia aiheita: Virran näyttelyt myivät loppuun ja teoksia myytiin jo ennen niiden valmistumista. Virta itse sanoikin olevansa "paremmin sellainen köyhien taiteilija".

Lähteet
-------

1. 1 2 3  Anna Halls: *Puistonäkymiä ja abstraktin ihmeitä: Yksilösuorituksista instituutioihin – porilaisen taide-elämä kehitys vuosina 1941–1951*, s. 54. Pro gradu –tutkielma. Turun yliopisto, Taiteiden tutkimuksen laitos, Taidehistoria, 2008.
2. 1 2  Anna Halls: *Puistonäkymiä ja abstraktin ihmeitä: Yksilösuorituksista instituutioihin – porilaisen taide-elämä kehitys vuosina 1941–1951*, s. 57. Pro gradu –tutkielma. Turun yliopisto, Taiteiden tutkimuksen laitos, Taidehistoria, 2008.
3. ↑  Anna Halls: *Puistonäkymiä ja abstraktin ihmeitä: Yksilösuorituksista instituutioihin – porilaisen taide-elämä kehitys vuosina 1941–1951*, s. 56. Pro gradu –tutkielma. Turun yliopisto, Taiteiden tutkimuksen laitos, Taidehistoria, 2008.
Kenraali **Ahmad Hasan al-Bakr** (arab. أحمد حسن البكر‎, *Aḥmad Ḥasan al-Bakr*, 1. heinäkuuta 1914 – 4. lokakuuta 1982) oli Irakin pääministeri ramadanin kaappauksen jälkeen 1963, varapresidentti 1963–1964, vallankumousneuvoston puheenjohtaja ja presidentti vuosina 1968–1979.

Hän opetti kuusi vuotta alakoulussa ennen menemistään sotilasakatemiaan 1938. Hän otti osaa Rašid Alin kapinaan 1941, jolloin hänet erotettiin armeijasta, mutta otettiin takaisin 1957. Prikaatikenraalina hän kuului vapaisiin upseereihin, jotka kaatoivat monarkian 1958.

Hänet pakotettiin taas eläkkeelle 1959, koska häntä syytettiin Mosulin kapinan johtamisesta. Al-Bakr oli tuolloin Baath-puolueen jäsen ja kannatti Yhdistynyttä arabitasavaltaa. Baathistien johtavana jäsenenä hän johti vuoden 1963 vallankaappausta joka syrjäytti Abdulkarim Qasimin ja hänestä tuli pääministeri syksyyn asti. Tuolloin syrjäytetyn kuningas Faisalin sukulainen, sotamarsalkka Abdulsalam Arif järjesti vastavallankaappauksen. Nuoremman Arifin kuoltua helikopteriturmassa baathistit syrjäyttivät tämän veljen Abdulrahman Arifin 1968 ja al-Bakr nimitettiin presidentiksi.

Presidenttinä al-Bakr kansallisti 1971 Iraq Petroleum Companyn korvaten ulkomaisille yhtiöille menetykset ja aloitti laajat talousuudistukset. Kansallistamisen ja vuoden 1973 öljykriisin seurauksena valtion tulot kasvoivat voimakkaasti. Al-Bakr jatkoi edeltäjiensä varovaista viisivuotissuunnitelmaa, mutta alkoi investoida teollisuuteen kun tulot kasvoivat.

Hän lähestyi Yhdistynyttä arabitasavaltaa ja muutti maan lipun panarabismin mukaiseksi. Maan suhteita Neuvostoliittoon lähennettiin ja maiden välillä solmittiin ystävyyssopimus. Al-Bakrin hallitus avusti Syyriaa jom kippur -sodassa Israelia vastaan. Kurdien ja hallituksen yhteenotot jatkuivat ja 1974 Pohjois-Irakissa käytiin raskaita taisteluja hallituksen ja kurdijoukkojen välillä. Kurdit saivat tukea Iranista aina 1975 alkuun asti, jolloin maat sopivat rajariitansa ja apu ja sen myötä kapina hiipuivat.

Al-Bakr nimitti serkkunsa Saddam Husseinin varapresidentiksi. Presidentin vanhetessa valta siirtyi yhä enemmän hänelle.

Heinäkuun 1978 laki teki kaikesta poliittisesta toiminnasta Baath-puolueen ulkopuolella kuolemalla rangaistavaa. 

16. heinäkuuta 1979 65-vuotias al-Bakr jätti presidentinviran terveyssyistä Saddamille. Hänen kuolemaansa 1982 ei huomioitu maassa laajalti.

Lähteet
-------

1. ↑  Aḥmad Ḥasan al-Bakr Encyclopedia Britannica. Viitattu 19.4.2015.
2. ↑  Ahmed al-Bakr Dies; Former Iraqi President NY Times. Viitattu 19.4.2015.

Irakin vaakunaIrakin presidentit

* Muhammad Najib al-Ruba’i
* Abdulsalam Arif
* Abdulrahman Arif
* Ahmad Hasan al-Bakr
* Saddam Hussein
* Ghazi al-Yawar
* Jalal Talabani
* Fuad Masum
* Barham Salih
* Abdul Latif Rashid


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat
* Puola

 |
|  |
| Muut | 
* IdRef

 |

 |
**Rafael Casanova i Comes** (n. 1660−1743) oli katalonialainen juristi ja poliitikko.

Hän oli Kaarle VI:n kannattaja Espanjan perimyssodassa. Hän opiskeli lakia ja harjoitti asianajajan ammattia vuoteen 1707 asti. Hänen maineensa juristina toi hänelle arvostetun aseman, ja hän johti kaupungin puolustusta vuonna 1714 kun Filip V piiritti Barcelonaa. Viimeinen taistelu 11. syyskuuta päättyi puolustajien häviöön. Päivä on nykyisin Katalonian kansallispäivä.

Casanova haavoittui ja joutui sairaalaan. Filipin kannattajien kostoa pelkäävät sukulaiset julistivat hänet kuolleeksi ja kuljettivat salaa vaimon vanhempien maatilalle Sant Boihin. Vuonna 1719 Casanova palasi Barcelonaan ilmeisesti saatuaan armahduksen, ja hän jatkoi myös asianajajan ammatissa. Myöhemmin hän palasi taas Boihin missä kuoli yli 80 vuoden iässä. Hänet on haudattu Sant Baldirin kirkkoon Armon kappelliin.

Lähteet
-------

1. ↑  Rafael Casanova (1660-1743) Museo Virtual Guerra de Successio.  Arkistoitu 24.3.2014. Viitattu 24.3.2014.
2. ↑  Helena Buffery, Elisenda Marcer: *Historical Dictionary of the Catalans*, s. 98. Scarecrow Press, 2010. ISBN 9780810875142.
3. ↑  Rafael Casanova i Comes Gran Enciclopèdia Catalana. Viitattu 24.3.2014.
4. ↑  Rafael Casanova i Comes Generalitat de Catalunya. Viitattu 24.3.2014.

Aiheesta muualla
----------------

* Kuvia tai muita tiedostoja aiheesta **Rafael Casanova** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Katalonia
* Saksa
* Yhdysvallat

 |

 |
**Alppihiihdon maailmancup 1985–1986** oli historian 20. alppihiihdon maailmancup -kausi.

Loppupisteet
------------

### Miehet

#### Kokonaiskilpailu

| Sij. |  | Pisteet |
| --- | --- | --- |
| 1. | Luxemburg Marc Girardelli | 294 |
| 2. | Sveitsi Pirmin Zurbriggen | 284 |
| 3. | Länsi-Saksa Markus Wasmeier | 214 |
| 4. | Sveitsi Peter Müller | 204 |
| 5. | Ruotsi Ingemar Stenmark | 196 |
| 6. | Itävalta Leonhard Stock |  |
| Jugoslavia Rok Petrovič |  |
|

### Naiset

#### Kokonaiskilpailu

| Sij. |  | Pisteet |
| --- | --- | --- |
| 1. | Sveitsi Maria Walliser | 287 |
| 2. | Sveitsi Erika Hess | 242 |
| 3. | Sveitsi Vreni Schneider | 216 |
| 4. | Tšekkoslovakia Olga Charvátová | 199 |
| 5. | Sveitsi Brigitte Oertli | 181 |
| 6. | Sveitsi Michela Figini | 178 |
|

Lähteet
-------

* Siukonen, Markku & Ahola, Matti: *Urheilun vuosikirja 8*, s. 191. Gummerus, 1987. ISBN 978-951-20-2930-3.

  

AlppihiihtoAlppihiihdon maailmancupit
67 | 68 | 68–69 | 69–70 | 70–71 | 71–72 | 72–73 | 73–74 | 74–75 | 75–76 | 76–77 | 77–78 | 78-79 | 79–80 | 80–81 | 81–82 | 82–83 | 83–84 | 84–85 | 85–86 | 86–87 | 87–88 | 88–89 | 89–90 | 90–91 | 91–92 | 92–93 | 93–94 | 94–95 | 95–96 | 96–97 | 97–98 | 98–99 | 99–00 | 00–01 | 01–02 | 02–03 | 03–04 | 04–05 | 05–06 | 06–07 | 07–08 | 08–09 | 09–10 | 10–11 | 11–12 | 12–13 | 13–14 | 14–15 | 15–16 | 16–17 | 17–18 | 18–19 | 19–20 | 20–21 | 21–22 | 22–23
**Alppihiihdon maailmancup 1986–1987** oli historian 21. alppihiihdon maailmancup -kausi.

Loppupisteet
------------

### Miehet

#### Kokonaiskilpailu

| Sij. |  | Pisteet |
| --- | --- | --- |
| 1. | Sveitsi Pirmin Zurbriggen | 339 |
| 2. | Luxemburg Marc Girardelli | 190 |
| 3. | Länsi-Saksa Markus Wasmeier | 174 |
| 4. | Sveitsi Joël Gaspoz | 153 |
| 5. | Italia Richard Pramotton | 139 |
| 6. | Ruotsi Ingemar Stenmark | 134 |
|

### Naiset

#### Kokonaiskilpailu

| Sij. |  | Pisteet |
| --- | --- | --- |
| 1. | Sveitsi Maria Walliser | 269 |
| 2. | Sveitsi Vreni Schneider | 262 |
| 3. | Sveitsi Brigitte Oertli | 206 |
| 4. | Sveitsi Erika Hess | 169 |
| 5. | Sveitsi Michela Figini | 162 |
| 6. | Yhdysvallat Tamara McKinney | 127 |
|

Lähteet
-------

* Siukonen, Markku & Ahola, Matti: *Urheilun vuosikirja 9*, s. 191. Sporttikustannus Oy, 1988. ISBN 951-8920-00-1.

  

AlppihiihtoAlppihiihdon maailmancupit
67 | 68 | 68–69 | 69–70 | 70–71 | 71–72 | 72–73 | 73–74 | 74–75 | 75–76 | 76–77 | 77–78 | 78-79 | 79–80 | 80–81 | 81–82 | 82–83 | 83–84 | 84–85 | 85–86 | 86–87 | 87–88 | 88–89 | 89–90 | 90–91 | 91–92 | 92–93 | 93–94 | 94–95 | 95–96 | 96–97 | 97–98 | 98–99 | 99–00 | 00–01 | 01–02 | 02–03 | 03–04 | 04–05 | 05–06 | 06–07 | 07–08 | 08–09 | 09–10 | 10–11 | 11–12 | 12–13 | 13–14 | 14–15 | 15–16 | 16–17 | 17–18 | 18–19 | 19–20 | 20–21 | 21–22 | 22–23
**Mario Cashmere Manningham** (s. 25. toukokuuta 1986 Warren, Ohio) on yhdysvaltalainen entinen amerikkalaisen jalkapallon pelaaja, pelipaikaltaan laitahyökkääjä. Manningham pelasi kuusi kautta NFL-liigassa edustaen New York Giantsia ja San Francisco 49ersia.

Manningham on voittanut urallaan kerran Super Bowlin, kaudella 2011 New York Giantsin riveissä.

NFL-ura
-------

New York Giants varasi Michiganin yliopistossa pelanneen Manninghamin vuoden 2008 NFL:n varaustilaisuudessa, kolmannella kierroksella. Giantsissa Manningham pelasi mestaruuteen päättyneeseen kauteen 2011 asti, jonka jälkeen teki vapaana agenttina sopimuksen San Francisco 49ersin kanssa. Sopimus on kaksivuotinen, arvoltaan 7,375 miljoonaa dollaria.

Manningham pelasi kaksi kautta San Franciscossa. Kaudeksi 2014 Manningham palasi New York Giantsiin, mutta loukkasi polvensa harjoituskaudella ja Giants vapautti hänet sopimuksesta ennen runkosarjan alkua. Tämän jälkeen Manningham ei ole pelannut missään, mutta ei ole myöskään ilmoittanut virallisesti lopettavansa ammattilaisuraansa.

Lähteet
-------

1. ↑  Mario Manningham Stats *pro-football-reference.com*. Viitattu 12.3.2019. (englanniksi)
2. ↑  Mario Manningham released by Giants with injury waiver *nj.com*. Viitattu 12.3.2019. (englanniksi)
3. ↑  Jesse Andreozzi: Top 15 NFL Cast-Offs Who STILL Haven't Officially Retired The Sportster. Viitattu 12.3.2019. (englanniksi)
*Iksion*, José Ribera
**Iksion** (m.kreik. Ἰξίων, *Iksiōn*, lat. *Ixion*) on kreikkalaisessa mytologiassa lapiittien, Thessalian vanhimman heimon, kuningas, ja joko Areen, Antionin tai huonomaineisen pahantekijä Flegyaan poika. Peirithoos oli hänen poikansa – tai poikapuolensa, jos Zeus oli hänen isänsä kuten tämä itse Heralle väittää. Iksion meni naimisiin Dian, Deioneuksen tyttären kanssa, ja lupasi apelleen arvokkaan lahjan. Hän ei kuitenkaan maksanut myötäjäisiä, joten Deioneus varasti joitakin Iksionin hevosista kostoksi. Iksion kätki närkästyksensä ja kutsui appensa juhlimaan kanssaan Larissaan. Kun Deioneus saapui paikalle, Iksion sysäsi hänet kuoppaan täynnä palavia hiiliä. Iksion tuli hulluksi tekonsa turmelemana. Lähiseutujen prinssit olivat niin loukkaantuneita tästä petoksesta ja vieraanvaraisuuden osoittamattomuudesta, että he kieltäytyivät suorittamasta rituaalia, joka puhdistaisi Iksionin syyllisyydestään (katso *katharsis*). Siitä lähtien Iksion eli lainsuojattomana ja kaikkien karsastamana. Tappamalla appensa Iksionista tuli ensimmäinen ihminen, joka oli syyllistynyt oman sukunsa murhaamiseen kreikkalaisessa mytologiassa. Jo tämä yksin takasi hänelle hirvittävän rangaistuksen.

Zeuksen tuli kuitenkin sääli Iksionia, ja hän toi tämän Olympos-vuorelle esitelläkseen hänet muille jumalille. Sen sijaan, että Iksion olisi ollut kiitollinen, hän alkoi himota Heraa, Zeuksen puolisoa. Tämä oli jatkoa aiemmalle vierasvaran rikkomukselle. Zeus huomasi hänen aikeensa ja valmisti Heran muotoisen pilven, joka tuli tunnetuksi Nefelenä, ja huijasi Iksionin makaamaan tämän kanssa. Iksionin ja vale-Heran suhteesta syntyi Kentauros, joka Pelion-vuorella loi kentaurien lajin astumalla Magnesian tammoja.

Iksion karkotettiin Olympokselta salaman saattelemana. Zeus käski Hermeen köyttää Iksionin tuliseen rattaaseen, jonka mukana Iksion pyörii ikuisesti raajat haralleen kiinnisidottuina; ainoastaan Orfeuksen soitettua lyyraansa se pysähtyi hetkeksi. Niinpä Iksion oli sidottu palavaan auringonkehrään ikuisesti, pyörien aluksi taivaankannen halki, mutta myöhemmin myytti siirsi paikan Tartarokseen.

Lähteet
-------

1. ↑  Ilias, xiv

Aiheesta muualla
----------------

* Kuvia tai muita tiedostoja aiheesta **Iksion** Wikimedia Commonsissa
**Puolivakinainen palokunta** on vanha nimitys palokuntamuodosta, jossa sivutoimiset palomiehet ovat tehneet henkilökohtaisen työsopimuksen aluepelastuslaitoksen kanssa. Eli miehistö toimii toimenpidepalkkaisena työntekijänä erotuksena VPK:n jäsenistä, jotka ovat mukana yhdistyksensä tekemän sopimuksen perusteella. Toimenpidepalkkainen saa korvausta tuntipalkan muodossa osallistumisestaan pelastustoimeen (harjoitukset, koulutukset ja hälytykset). Myös vuorollaan varallaolaosta maksetaan osassa pelastuslaitoksia, yleensä 30 % tuntipalkasta. Varallaolovuoroisen on osallistuttava hälytykseen, muiden osallistuminen vaihtelee muun muassa vuorokaudenajan ja siviilityön mukaan. VPK:ssa toiminta perustuu yleensä talkootyöhön.

Puolivakinaiset sammutusmiehet toimivat yleensä operatiivisissa tehtävissä yhdessä ja rinnan pelastuslaitoksen vakituisen päällystön ja miehistön kanssa. Peruskoulus järjestetään erilaisilla kursseilla. Peruskursseja ovat: sammutustyön-, savusukellus-, pelastustyön-, palokuntien ensiapu-, vaarallisten aineiden torjunnan ja öljyntorjunnan kurssit. Jatkokoulutusta ovat mm. yksikönjohtajan kurssit ja ensivaste yms. erikoiskurssit. (samat kurssit kuin VPK:laisilla) Täydennyskoulutus toteutetaan viikkoharjoituksina, joihin on sitouduttu osallistumaan työsopimuksessa. 

Puolivakinaiset tekevät samoja pelastustoimen tehtäviä kuin vakinaisetkin, pois lukien sairaankuljetus. Perustaitoisen tulee hallita savusukellus, kemikaalisukellus ja pintapelastus. Vesisukellukseen voi kouluttautua erikseen palvelutasopäätösten mukaan. Suurin osa puolivakinaisista osallistuu myös ensivasteeseen.

Katso myös
----------

* Luettelo Suomen sopimuspalokunnista
**Petteri Similä** (s. 9. huhtikuuta 1990 Oulu) on suomalainen ammattilaisuransa lopettanut jääkiekkomaalivahti. Similä pelasi urallaan lähinnä Mestiksessä. SM-tason otteluita hänelle kertyi yksi.

Similä pelasi neljä kautta Oulun Kärppien A- ja B-nuorissa. B-nuorissa otteluita kertyi 27, A-nuorissa kaudella 2008–2009 17 ottelua. Similä oli lisäksi voittamassa hopeaa A-nuorten Nordic Trophy -turnauksessa. Similä pelasi itse yhden ottelun torjuntaprosentilla 93,75. Similän ottelu oli Kärppien ensimmäisessä ottelussa Linköpings HC:ta vastaan. OHL-liigan Niagara IceDogs varasi Similän CHL Import Draftissa vuonna 2009, numerolla 21. Ennen tätä, NHL-seura Montreal Canadiens oli varannut Similän koko tilaisuuden viimeisenä pelaajana, numerolla 211.

29. heinäkuuta IceDogs ilmoitti tehneensä sopimuksen Similän kanssa. Similä liittyi joukkueeseen elokuun keskivaiheilla ja oli joukkueensa mukana harjoitusleirillä 25. elokuuta. Tammikuussa 2010 Similä kaupattiin toiseen OHL-seuraan, Barrie Coltsiin. Coltsissa Similä ei kuitenkaan ehtinyt edes pelata, kun hän siirtyi samassa kuussa takaisin Suomeen, KalPaan. Similä sai tulikasteensa KalPan riveissä 4. joulukuuta 2010 Lukkoa vastaan. KalPa hävisi ottelun 2–7. Hän pelasi samalla kaudella myös neljä Mestis-ottelua SaPKossa. Kaudeksi 2011–2012 hän siirtyi Kiekko-Laseriin. Similä aloittikin kautensa Kiekko-Laserissa, mutta joukkueen konkurssin jälkeen hän vaihtoi Hokkiin, jossa pelasi seitsemän ottelua. Keväällä 2012 hän teki sopimuksen Jukureiden kanssa.

Loppukauden 2015–2016 hän oli lainassa KalPassa.

Similä valittiin mukaan Suomen alle 20-vuotiaiden jääkiekkomaajoukkueeseen vuoden 2010 nuorten maailmanmestaruuskisoihin. Hän pelasi turnauksessa kaksi ottelua.

Lähteet
-------

1. ↑  Iltaläksyä Jukuri-faneille, opettele pelaajien lempinimet! *facebook.com*.  30.9.2013. Jukurit SarvisClub ry. Viitattu 8.9.2017.
2. 1 2  2009 NHL Entry Draft picks *hockeydb.com*. Internet Hockey Database. Viitattu 29.7.2009. (englanniksi)
3. 1 2 3  Elite Prospects: Petteri Similä *eliteprospects.com*. Elite Prospects Hockey. Viitattu 2.8.2009. (englanniksi)
4. ↑  A-junnuille Nordic Trophy -hopeaa *oulunkarpat.fi*.  24.8.2008. Oulun Kärpät Oy. Viitattu 29.7.2009.
5. ↑  J20 Nordic Trophy: Leading Goaltenders SVS% *swehockey.se*. Ruotsin jääkiekkoliitto. Viitattu 29.7.2009. (englanniksi)
6. ↑   (Ottelun Kärpät vs. Linköpings raportti) *swehockey.se*.  21.8.2009. Ruotsin jääkiekkoliitto. Viitattu 29.7.2009. (englanniksi)
7. ↑  Yksitoista suomalaiskiekkoilijaa varattiin CHL-draftissa  1.7.2009. MTV3. Viitattu 21.1.2010.
8. ↑  Brianne Whitty: IceDogs sign goal tender Petteri Simila *niagaraicedogs.net*.  29.7.2009. Niagara IceDogs. Viitattu 2.8.2009. (englanniksi)
9. ↑  Asplund palaa Jukureihin – 19 pelaajasopimusta  27.4.2012. Mestis. Viitattu 30.4.2012. [vanhentunut linkki]
10. ↑  Seikolan TUTO-pesti varmistui *Yle Urheilu*.  15.2.2016. Viitattu 23.9.2018.
Robert Koldewey ennen vuotta 1917.
**Robert Johann Koldewey** (10. syyskuuta 1855 Blankenburg – 4. helmikuuta 1925 Berliini) oli saksalainen arkkitehti, joka tunnetaan arkeologisista löydöistään Babylonissa, joka sijaitsee nykypäivän Irakissa.

Koldeweyn löytöihin Babylonissa kuuluivat Etemenankin sekä riippuvien puutarhojen perustukset ja Ištarin portti. Hän kehitti myös savitiilirakennuksiin liittyviä arkeologisia tekniikoita. Koldewey oli arkeologina itseoppinut, joskin hän oli opiskellut arkkitehtuuria sekä taidehistoriaa Berliinissä ja Wienissä suorittamatta tutkintoa.
Hän otti 1882 osaa kaivauksiin muinaisessa Assoksessa Turkissa, jossa hän oppi kaivauksilla käytettyjä työtapoja.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Robert Koldewey**.
* Koldewey Bible History Onlinessa
* Koldewey-yhdistys

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
	+ 2
* BnF data
	+ 2
* Saksa
* Israel
* Yhdysvallat
* Tšekki
* Australia
* Kreikka
* Alankomaat
* Vatikaani

 |
|  |
| Henkilöt | 
* Deutsche Biographie
* Trove

 |
|  |
| Muut | 
* IdRef

 |

 |
Rödjan ilmakuvassa 2004
**Rödjan** on Älgön saaren etelärannalla sijaitseva entinen kalastajatila, jossa toimi aiemmin Tammisaaren saariston kansallispuiston neuvontapiste. Neuvontapiste otettiin käyttöön vuonna 1994 perusteellisen entisöinnin jälkeen. Rödjanin pihapiiristä lähtee 2 kilometrin pituinen luontopolku, jonka varrella on näkötorni. Asuintalossa ja rantavajassa oli saaristoluontoa ja entisaikojen saaristolaiselämää kuvaavia esineitä ja kertomuksia. Rantavaja tuhoutui tulipalossa vuonna 2019.

Rödjan tarjoaa suojatun retkisataman veneilijöille, mutta paikalle pääsee kesäisin myös Tammisaaresta lähtevällä vuoroveneellä. Etäisyys Tammisaaresta on noin 10 meripeninkulmaa (noin 18 km). Veneiljöiden käytössä ollut sauna tuhoutui tulipalossa vuonna 2018.

Rödjan oli Tammisaaren maalaiskunnasta kotoisin olleen meloja ja olympiakultamitalisti Thorvald Strömbergin lapsuudenkoti.

Lähteet
-------

1. ↑  Rödjanin kalastajatila ja luontotupa *Luontoon.fi*. Metsähallitus.  Arkistoitu 29.12.2010. Viitattu 22.5.2009.
2. ↑   Metsähallitus investoi Rödjaniin
3. ↑  Rödjanin vanhan kalastajatilan perinnemaisema, Älgö, Tammisaaren saariston kansallispuisto Metsähallitus.  Arkistoitu 17.2.2020. Viitattu 17.2.2020.
**Aladár Valmari** (13. tammikuuta 1922 Porvoo – 4. kesäkuuta 1993 Tampere) oli suomalainen Tampereella asunut kirjailija ja taidearvostelija. Kartanpiirtäjänä työskennellyt Valmari kuului jäsenenä 1950-luvun alussa Tampereen kaupunginkirjaston johtajan Mikko Mäkelän johdolla kokoontuneeseen Mäkelän piiriin.

Valmarin muistiinpanoista koostuneet kalenterit olivat tärkeä lähde Yrjö Varpion Väinö Linna -elämäkertateokselle *Väinö Linnan elämä* (2006). Näissä kalentereissa Valmari kuvasi usean vuoden ajalta kokemuksiaan Väinö Linnasta ja kertoi muun muassa heidän yhteisistä käynneistään taidenäyttelyissä ja elokuvissa.

Teokset
-------

* *Hiljainen mies*, romaani. WSOY 1957
* *Aleksi*, romaani. WSOY 1977

Lähteet
-------

* Suomen kirjailijat-tietokanta (Arkistoitu – Internet Archive)
* Teosluettelo
* Valmari ja Väinö Linna

### Viitteet

1. ↑  Kuolinilmoitus. *Helsingin Sanomat* 11.7.1993. s. A 7

Aiheesta muualla
----------------

* Aladar Valmari : Majava. Eräs merkillisimpiä eläimiä maassamme, Helsingin Sanomat, 25.09.1938, nro 258, s. 37, Kansalliskirjaston digitaaliset aineistot

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)
* Yhdysvallat

 |

 |
**Näköpiiri** oli suomalainen yhteiskunnallinen aikakauslehti, joka ilmestyi vuosina 1999–2002. "Metapoliittinen" lehti ei määritellyt itseään minkään aatesuunnan edustajaksi, mutta lehden sivuilla käsiteltiin myönteisessä valossa niin sanottua kolmas tie -ajattelua, nationalismia, kommunitarismia ja niin sanottua uutta oikeistoa sekä kritisoitiin arvo- ja talousliberalismia, avointa maahanmuuttopolitiikkaa ja monikulttuurisuutta.

Lehti ilmestyi elinaikanaan vain kolme kertaa. Suunniteltu neljäs numero jäi julkaisematta.

Lehteä julkaisi Julkaisuyhdistys Edistys ry. Lehden perustaja ja vastaava toimittaja oli Tapio Linna. Toimitukseen kuuluivat Tapio Linna, Pekka Palolahti ja Rami Leskinen.

Katso myös
----------

* *Sarastus*

Lähteet
-------

1. 1 2 3  Näköpiiri-lehden arkisto avautuu.
2. ↑  Kolmas tie: Irti talouden määräysvallasta.
3. ↑  Fidži taistelee olemassaolostaan: Paratiisisaarilla kytee rotusota.
4. ↑  Kommunitarismin haaste: Liberalismin valta-asema murenee.
5. ↑  Alain de Benoist ja Euroopan uusi suunta.
6. ↑  Vapaakauppa uhkaa vapautta: Globalisaatio uhkaa kurjistaa teollisuusmaat kehitysmaiden tasolle.

Aiheesta muualla
----------------

* Näköpiirin arkisto.
Osa Hailuodon Marjaniemen automaattista rannikkosääasemaa. Kuvassa keskellä Vaisalan valmistama, eteenpäin sirontaa hyödyntävä näkyvyysmittari, sen vasemmalla puolella lämpötila-anturin säteilysuoja ja vasemmalla ceilometri.
Meteorologinen **näkyvyys** on ilman läpinäkyvyyden mitta. Siihen ei vaikuta pimeys eivätkä maaston esteet. Meteorologista näkyvyyttä pienentää ilman kuiva sameus (auer, pöly, savu) tai kostea sameus (utu, sumu, sade). Fysikaalisesti kyse on näkyvän valon sironnasta. 

Sumussa näkyvyys on alle 1 km, kuulakkaina päivinä koillistuulella näkyvyys voi olla yli 70 km. 

Näkyvyyttä mitataan sirontamittareilla, joita on kahta perustyyppiä: joko lähetetään valoa kohti anturia ja mitataan kuinka paljon tuli perille, tai lähetetään valoa kohteen ohi ja katsotaan kuinka paljon päätyi kuitenkin anturiin sironnan takia. Käytännössä näkyvyys arvioidaan usein silmämääräisesti tunnettujen maamerkkien, kuten korkeiden rakennusten, ja niiden tunnettujen etäisyyksien avulla.

Näkyvyystaulukko
----------------

Näkyvyysluokat

* yli 10 km hyvä
* 4–10 km kohtalainen
* 1–4 km huono
* alle 1 km erittäin huono, sumua (jos näkyvyys on alentunut kostean sameuden, eikä esimerkiksi rankkasateen takia)

Sumujen sakeutta kuvaavat luokat

* 500–1000 m heikko sumu
* 200–500 m kohtalainen sumu
* 100–200 m vahva tai sakea sumu
* alle 50 m hyvin sakea sumu

Lähteet
-------

1. 1 2  Näkyvyys ja sumulajit: Sumua, utua vai auerta? Ilmatieteen laitos.  Arkistoitu 8.10.2008. Viitattu 30.8.2008.

  

Meteorologinen data ja muuttujat

* Auringon säteily
* CAPE
* helteen tukaluus
* CIN
* epävakaisuus
* kastepiste
* konvektio
* kosteus
* lämpötila
* lifted-indeksi
* näkyvyys
* pakkasen purevuus
* pilvi
* salama
* sade
* tuuli
* vesihöyry
**Keminmaan kirjastotalon seinäreliefi** on kuvanveistäjä Ensio Seppäsen suunnittelema isokokoinen pronssinen reliefi Keminmaalla. Teos on paljastettu uuden kirjaston pääsisäänkäynnin yläpuolelle 14. kesäkuuta 1981.

Reliefi kuvaa Keminmaan kunnan menneisyyttä ja tulevaisuudenuskoa. Teos jakaantuu kolmeen osaan. Vasemmanpuoleinen osa kuvaa kunnan historiaa alkaen siitä, kun hämäläiskalastajat saapuivat Kemijokisuulle 1100-luvulla. Historiasta on poimittu myös Kemijoen uitto, maanviljely ja sitä edeltänyt raivaajien työ. Myös varhaista asutusta on kuvattu reliefin vasemmanpuoleisessa osassa. Teoksen keskiosan sanotaan kuvaavan voimaa ja valoa. Osan aiheita ovat sähköä tuottava Kemijoki, tieto ja tiedonvalo. Tulevaisuutta kuvaa tietoa ja taitoa janoava tyttöhahmo. Reliefin oikeanpuoleisessa osassa kuvataan kunnan voimakasta teollistumista ja kaivostoimintaa.

Teos on korkeudeltaan yli kolme metriä ja pituudeltaan yli kuusi metriä. Reliefillä on syvyyttä yli metri ja se painaa noin 3 000 kiloa.

*Keminmaan kirjastotalon seinäreliefi*.
Reliefin syvyys on noin yksi metri.

Lähteet
-------

1. 1 2 3  Kirjastotalon seinäreliefi Keminmaan kunta.  Arkistoitu 9.7.2021. Viitattu 2.7.2021.
**Kemin uimahalli** on uimahalli Sauvosaaren kaupunginosassa Kemissä. Uimahalli on Aarne Ervin suunnittelema ja valmistui vuonna 1967. Siihen tehtiin peruskorjaus ja mittava laajennus vuonna 1997. Laajennuksen yhteydessä uimahalliin tuli viisi allasta: kunto-, opetus-, virkistys-, kahluu- ja toiminta-allas. Viimeksi mainitussa sijaitsee liukumäki ja kiipeilyseinä. Kemin uimahalli on vesipinta-alaltaan 664 m².

Kemin uimahallin palveluihin kuuluvat allasosaston lisäksi kuntosali, tilaussauna, kahvio ja neuvontapiste.

Kemin uimahallin laajennos.

Katon sortumavaara
------------------

Syksyllä 2018 tehdyssä kuntotutkimuksessa havaittiin katon sortumavaara vanhassa allasosassa eli kunto- ja opetusaltaassa, joten se otettiin pois käytöstä.

Lähteet
-------

1. 1 2  Hallikortit (pdf) Uimahalli- ja kylpylätekninen yhdistys ry.  Arkistoitu 7.7.2015. Viitattu 6.7.2015.
2. ↑   Yle Kemi: Kemin uimahallin vanhan osan katossa sortumisvaara *yle.fi*.

Aiheesta muualla
----------------

* Kemin uimahallin kotisivut
**Oiva Jalmari Nummelin** (1903–1981) oli suomalainen kontrabasisti. Hän sai director musicesin arvonimen.

Nummelin oli muun muassa John Rosenbergerin oppilaana. Hän soitti Helsingin kaupunginorkesterissa vuosina 1932–1966, vuodesta 1939 äänenjohtajana. Nummelin opetti Sibelius-Akatemiassa vuosina 1956–1970 ja teki opetustyötä myös muissa musiikkioppilaitoksissa. Hänen oppilaisiinsa lukeutui aikanaan huomattava enemmistö Suomen keskeisistä kontrabasisteista. Suomen kontrabassoklubi rakentui perustamisvaiheessaan Nummelinin oppilaiden ympärille; Nummelinia on luonnehdittu Suomen kontrabassonsoiton isäksi, ja hänet valittiin jo järjestön perustamiskokouksessa vuonna 1976 sen kunniajäseneksi. Nummelin kuoli vuonna 1981, ja Teppo Hauta-aho sävelsi hänelle samana vuonna teoksen *Oiva Nummelinin muistolle* viidelle kontrabassolle.

Nummelinin johdolla opiskelivat muiden muassa Teppo Hauta-aho, Jorma Katrama, Antti Hytti ja Häkä Virtanen.

Lähteet
-------

1. 1 2  Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5
2. ↑  Kontrabassoklubin historiaa Suomen kontrabassoklubi ry. viitattu 17.1.2023
3. ↑  Oiva Nummelinin muistolle Music Finland Core, viitattu 17.1.2023
4. ↑  Teppo Hauta-aho Edgetone Records, viitattu 17.1.2023
5. ↑  Arla Kanerva, Kontrabasisti Jorma Katrama on kuollut 85-vuotiaana Helsingin Sanomat 3.1.2022, viitattu 17.1.2023
6. ↑  Basismia kuvassa ja ulkopuolella sen Suomen Musiikintekijät 21.10.2013, viitattu 17.1.2023
7. ↑  Perusbasisti ennättää joka lähtöön Helsingin Sanomat 4.9.2003, viitattu 17.1.2023
**Patrick "Pat" Monahan** (s. 28. helmikuuta 1969 Erie, Pennsylvania) on Grammy awardin voittaneen Train-yhtyeen keulahahmo, laulaja ja lauluntekijä. 
Hän kirjoitti ja lauloi Spider-Man 2 – Hämähäkkimies 2:n tunnuslaulun "Ordinary", mutta Trainin teki tunnetuksi kappale *Drops Of Jupiter*, joka 2001 voitti kaksi Grammya (Best Rock Song and Best Instrumental Arrangement Accompanying Vocalists). Kappale on aistikas taideteos, jossa sekoittuvat monet eri instrumentit. Kappaleen sanoitus on runollinen, ja Monahan kirjoitti kappaleen edesmenneelle äidilleen, joka kuoli syöpään.

Patrick näytteli myös ainakin yhdessä CSI jaksossa. 

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Israel
* Yhdysvallat
* Tšekki

 |
|  |
| Taiteenala | 
* Grammy Awards
* MusicBrainz

 |
|  |
| Muut | 
* SNAC

 |

 |
**Artis Gilmore** (s. 21. syyskuuta 1949 Chipley, Florida) on yhdysvaltalainen kilpauransa päättänyt koripalloilija. Gilmore oli aikakautensa parhaita senttereitä ja erittäin korkeatarkkuuksinen korintekijä. Hän menestyi ABA-sarjassa Kentucky Colonelsin joukkueessa. ABA:n sulauduttua NBA:han Gilmore edusti pitkään Chicago Bullsia ja San Antonio Spursia. Hänet on nimetty Basketball Hall of Fameen.

Elämä ja ura
------------

Gilmore pelasi yliopistokoripalloa vuosina 1967–1971 Gardner–Webb Universityn ja Jacksonvillen yliopiston joukkueissa. Yliopistosta Gilmore siirtyi ABA-joukkue Kentucky Colonelsiin, missä hänestä tuli sarjan parhaita pelaajia: Gilmore valittiin ABA:n arvokkaimmaksi pelaajaksi vuonna 1972 ja ABA:n pudotuspelien arvokkaimmaksi pelaajaksi vuonna 1975, jolloin hän voitti myös sarjan mestaruuden. ABA:ssa Gilmore saavutti myös useita muita palkintoja kuten viisi valintaa sarjan ykköstähdistöjoukkueeseen ja neljä valintaa sarjan ykköspuolustusjoukkueeseen.

ABA:n yhdistyttyä NBA:han Gilmore pelasi pitkään Chicago Bullsissa ja San Antonio Spursissa sekä lyhyesti Boston Celticsissä. Hän päätti pelaajauransa italialaisessa Fortitudo Bolognassa. NBA:ssa Gilmore valittiin kuudesti tähdistöotteluun ja oli neljällä kaudella sarjan tarkin korintekijä. Vuonna 2011 Gilmore nimettiin Basketball Hall of Fameen.

Lähteet
-------

* Artis Gilmore Stats (Arkistoitu – Internet Archive) Basketball-Reference.com (englanniksi)
* Profiili Basketball Hall of Fame (englanniksi)
* Profiili NBA (englanniksi)

### Viitteet

1. 1 2  Basketball-Reference.com

Aiheesta muualla
----------------

* Kuvia tai muita tiedostoja aiheesta **Artis Gilmore** Wikimedia Commonsissa
Näkövammaisten liiton ylläpitämä **Näkövammaismuseo** on vammais­historiallinen erikoismuseo. Museo sijaitsee vuonna 2003 valmistuneessa arkkitehti, professori Rainer Mahlamäen piirtämässä Näkövammaisten palvelu- ja toimintakeskus Iiriksessä Helsingin Itäkeskuksessa.

Museon kokoelmat
----------------

Museo huolehtii näkövammaisyhteisöä koskevan historian ja kulttuuriperinnön tallettamisesta, tutkimisesta ja näytteillä pitämisestä. Museon kokoelmissa on esineitä, valokuvia, asiakirjoja, ääni- ja puhetallenteita sekä jäsenlehtiä ja kirjoja. Kokoelmat valottavat monipuolisesti näkövammaisten opetuksen, perinteisten ammattien, tiedonsaannin sekä arjen apuvälineiden ja järjestölähtöisen näkövammaistyön historiaa 1800-luvun puolivälistä nykypäivään.

Näyttelytoiminta
----------------

Vuonna 2019 uusitussa vitriinittömässä perusnäyttelyssä "Näkövammaistyön vuosisadat" on esillä mm. kohokarttoja, pistekirjoja, pistekirjoituskoneita ja -tauluja, pienoismalleja sekä perinteisiä harja- ja korityövälineitä. Kävijät voivat myös kokeilla pistekirjoitusta vanhoilla kirjoitusvälineillä ja työmenetelmillä sekä testata simulaatiolaseja. Simulaatiolasien tarkoituksena on tuoda esille näkövammaisuuden erilaisia haitta-asteita.

Lähteet
-------

1. ↑ . Tieto on haettu Wikidatasta.
2. ↑  Faktat: rakennus ja rakentaminen - Näkövammaisten liitto ry *nkl.fi*. Viitattu 28.2.2019.
3. ↑  Näkövammaismuseo - Näkövammaisten liitto ry *www.nkl.fi*. Viitattu 27.2.2019.

Aiheesta muualla
----------------

* Näkövammaismuseon sivut
* Näkövammaismuseon historiaklubi

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Perustiedot Wikidatassa: Näkövammaismuseo (Q58786694)ohje |
| --- |
|  |
| esiintymä kohteesta | museo, erikoismuseo, paikallismuseo |
|  |
| valtio | Suomi |
|  |
| sijaitsee hallinnollisessa yksikössä | Helsinki |
|  |
| sijainti | Iiris-keskus |
|  |
| katuosoite | Marjaniementie 74, 00930 Helsinki |
|  |
| koordinaatit | 60°12′30″N 25°04′29″E﻿ / ﻿60.2082°N 25.07462°E﻿ / 60.2082; 25.07462 |
|  |
|  |

 |
**Lou Savarese** (s. 14. heinäkuuta 1965) on yhdysvaltalainen nyrkkeilijä Houstonista, Texasista.

Amatööriura
-----------

Savarese voitti *New Yorkin Golden glowes* - kilpailun kahdesti. Savarese voitti vuonna 1985 superraskaassasarjassa noviisien kilpailut, ja vuonna 1986 Superraskaansarjan avoimet kilpailut. Vuonna 1986 hän voitti muun muassa Alex Stevardin kyseisissä kilpailussa. Vuonna 1987 Savaresen piti kohdata tuleva maailmanmestari - Riddick Bowe, mutta hän oli loukkaantunut eikä voinut nyrkkeillä.

Ammattiura
----------

Savarese voitti ensiottelussaan 30. elokuuta 1989 James Smithin (ei entinen MM-mies) neljässä erässä Texasin Galvetonissa. Savaresen ensimmäinen 1. erän tyrmäysvoitto tuli hänen toisessa ottelussaan, jossa hän tyrmäsi Terrence Robertsin maaliskuun 25. päivänä Atlantic Cityssä. 

Savarese saavutti kohtalaisen aikaisin urallaan näyttävän 36-0, 30 tyrmäystä sisältävän listan, mutta ne olivat koostuneet lähinnä joukosta tuntemattomia miehiä. 

Saavuttaakseen julkisuutta, Savarese haastoi tunnetun nyrkkeilijän, Buster Mathis juniorin. Ottelussa oli panoksena Mathisin NABF-liiton väliaikainen mestaruusvyö. Savarese voitti ottelun tyrmäyksellä 7. erässä.

Seuraava merkittävä Savaresen ottelu oli kaksinkertaista maailmanmestaria, George Foremania, vastaan Atlantic Cityssä. Ottelu oli Savaresen *HBO boxing show'*n televisiodebyytti, ja kamppailu käytiin WBU-liiton tittelistä. Savarese hävisi tuomariäänin täysien erien jälkeen. Vuonna 1998 Savarese voitti James Douglasin tyrmäten tämän ensimmäisessä erässä.

Savarese otteli entistä mestaria Mike Tysonia vastaan 24. heinäkuuta vuonna 2000 Glasgow'ssa, Skotlannissa. Savarese oli kanveesissa jo parinkymmenen sekunnin kuluttua ottelun alkamisesta. Savarese pääsi ylös, ja Tyson tunki jälleen kimppuun. Kamppailun tiimellyksessä Tyson kaatoi hyökätessään tuomari John Coylen kanveesiin kuitenkaan tyrmäämättä tätä. Savarese yritti Tysonin kimppuun, mutta löi tätä vyön alle, ja tuli diskatuksi. Savarese muistetaan myös kamppailustaan Evander Holyfieldiä vastaan vuonna 2007.
**Patricia "Pat" A. Stryker** (s. 1956) on yhdysvaltalainen hyväntekijä, poliittinen vaikuttaja, perijätär ja miljardööri. Hänen isoisänsä oli lääketieteen tohtori, ortopedi Homer Stryker (1894–1980), joka perusti lääketieteellisen tekniikan alalla toimivan Stryker Corporationin vuonna 1941. Pat Strykerin varallisuus on tätä perua. Maaliskuussa 2018 yhdysvaltalainen talousjulkaisu Forbes arvioi hänen omistustensa arvoksi 3,3 miljardia dollaria.

Stryker on korkeakoulupudokas (University of Northern Colorado). Hän on eronnut, kolmen lapsen äiti ja asuu Coloradoin osavaltion Fort Collinsissa. 

Hän on perustanut Bohemian Foundation -hyväntekeväisyyssäätiön. Hän on esimerkiksi vuonna 2016 veljensä Jon Strykerin kanssa yhteisesti lahjoittanut 10 miljoonaa dollaria Yhdysvaltain ensimmäisen rodullisista syistä lynkattujen uhrien muistomerkkiä varten. Hän on käyttänyt varallisuuttaan myös poliittisiin tarkoituksiin. Hän tukee demokraatteja poliitikkoja ja liberaalia aatemaailmaa.

Lähteet
-------

1. 1 2 3 4  Pat Stryker (Maailman dollarimiljardöörien listan 382. sija)  6.3.2018. Forbes, forbes.com. Viitattu 245.4.2018. (englanniksi)
2. ↑  Company Overview of Stryker Corporation bloomberg.com. Viitattu 25.4.2018. (englanniksi)
3. ↑  Our history. Our history is rooted in innovation. Stryker Corp. stryker.com. Viitattu 24.4.2018. (englanniksi)
4. ↑  The World's Billionaires List (Maailman dollarimiljardöörit, naiset)  6.3.2018. Forbes, forbes.com. Viitattu 25.4.2018. (englanniksi)
5. ↑  Stuart Steers: Arkistoitu kopioThe Gang of Four  2005. 5280.com (arkistoitu).  Arkistoitu 13.10.2015. Viitattu 25.4.2018. (englanniksi)
6. ↑  Rita Healy: The Gay Mogul Changing U.S. Politics  4.4.2007. Time, time.com (arkistoitu). Viitattu 25.4.2018. (englanniksi)
7. ↑  Nick Coltrain: Pat Stryker is ‘megadonor’ to presidential race  12.10.2015. USA Today, usdatoday.com (arkistoitu). Viitattu 25.4.2018. (englanniksi)

Aiheesta muualla
----------------

* NYSE:STRYKER CORP (SYK) (englanniksi) (nyse.com)
* Empowering Citizens To Build Strong Communities (Bohemian Foundation) (englanniksi) (bohemianfoundation.org)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Pat Stryker  –  Mm. syntymävuosi enwikistä
**Berndt Edvard Kiianlinna** (vuoteen 1907 **Nyberg**, 16. toukokuuta 1867 Hämeenlinna – 26. tammikuuta 1944 Helsinki) oli suomalainen agronomi ja vankilanjohtaja.

Kiianlinna kirjoitti ylioppilaaksi Hämeenlinnan normaalilyseosta 1885 ja valmistui agronomiksi Mustialan maanviljelysopistosta 1896. Hän oli tilanomistajana Vanajassa vuoteen 1913 ja toimi myös kunnanvaltuuston puheenjohtajana. Sisällissodan loppuvaiheessa Kiianlinna toimi Hämeenlinnan vankileirin apulaispäällikkönä. Sen lopettamisen jälkeen hän työskenteli Hämeenlinnan lääninvankilan väliaikaisena johtajana ja Ilmajoen varavankilan johtajana sekä Tammisaaren pakkotyölaitoksen apulaisjohtajana 1925–1927 ja johtajana 1927–1934.

Edvard Kiianlinnan poika oli näyttelijä Matti Kiianlinna.

Lähteet
-------

1. 1 2  Kiianlinna, Berndt Edvard. *Ylioppilasmatrikkeli 1853–1899*. Helsingin yliopiston verkkojulkaisu. Viitattu 20.10.2021.
2. ↑  Vankilanjohtaja Edvard Kiianlinna 60-vuotias.  *Länsi-Uusimaa*, 13.5.1927, s. 3. Kansalliskirjasto. Viitattu 20.10.2021.
3. ↑  Lehtinen, Nina: Tähän sulavaan nuoreen mieheen Helene Schjerfbeck ihastui, vaikka inhosi näyttelijöitä  25.11.2017. Aamulehti. Viitattu 20.10.2021.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
**Edvard Pesonen** (15. elokuuta 1904 Sysmä – 17. tammikuuta 1977 Sysmä) oli suomalainen asioitsija, talonomistaja ja pitkäaikainen sosialidemokraattien kansanedustaja.

Pesosen vanhemmat olivat pienviljelijä Mikko Pesonen ja Ida Maria Toivonen. Pesosen puoliso vuosina 1936–1945 oli Lilli Kaarin Heponen ja vuodesta 1946 Anja Maini Marjatta Pärnänen. Ensimmäinen liitto päättyi eroon. Hän teki aluksi maatalous-, metsä- ja uittotöitä sekä toimi puuseppänä. Vuodesta 1922 Pesonen toimi vakuutusyhtiö Kansan matka-asiamiehenä ja aluetarkastajana. Hän oli sotavuosina 1941–1943 Suomen Huollon ja Vapaan Huollon Mikkelin lääninkeskuksen matkapuhujana ja toimi myös Tuberkuloosiliiton liiketoiminnan johtajana.

Pesonen oli kansanedustajana 1933–1939 ja 1943–1966 edustaen Mikkelin läänin vaalipiiriä. Hän tuli eduskuntaan 1943 sosialidemokraattien Alex Hämäläisen tilalle.

Pesonen oli presidentin valitsijamies vuosien 1937, 1940, 1943, 1950 ja 1956 presidentinvaaleissa. Hän oli Sysmän kunnanvaltuuston varapuheenjohtajana ja kuului Sysmän kunnanhallitukseen. Pesonen oli muun muassa Tuberkuloosiliiton puheenjohtaja ja kuului Mikkelin läänin maakuntaliiton johtokuntaan ja liittovaltuustoon.

Lähteet
-------

* .aspx Edvard Pesonen *Suomen kansanedustajat*. Eduskunta.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta

 |

 |
**Spangenhelm** eli vannekypärä oli Euroopassa myöhäisantiikissa ja varhaiskeskiajalla suosittu kypärämalli.

Rakenne
-------

Merovingiaikainen Spangenhelm-kypärä Strasbourgin arkeologisessa museossa
Nimi "Spangenhelm" tulee saksan sanasta *Spange*, "vanne". Se viittaa kypärän yli ristikkäin kulkevien teräsvanteiden muodostamaan kehikkoon. Kypärän kuvun muodostavat rautalevyt, joita oli kolmesta kuuteen (yleisimmin neljä) ja jotka niitattiin kiinni tähän tukirakenteeseen. Tällaisen kypärän valmistaminen ei vaatinut edistyneitä metallinkäsittelytaitoja, mutta se tarjosi silti hyvän suojan käyttäjälleen. Osassa kypäristä oli nenäsuojus ja mahdollisesti erilliset poskisuojat.*lähde?*

Historia
--------

Spangenhelm-malliset kypärät olivat käytössä antiikista varhaiskeskiajalle, ja 500-luvulle tultaessa se oli yleisin Euroopassa käytössä ollut kypärätyyppi. Niiden uskotaan saapuneen Eurooppaan Euraasian aroseuduilta, paimentolaiskansojen kuten skyyttien ja sarmaattien välittäminä. Lisäsuojana näiden kypärien kanssa käytettiin yleensä rengaspanssarista tehtyä huppua tai kaulusta eli camailia. Spangenhelm-kypäriä käytettiin ainakin 800-luvulle, mahdollisesti jopa 1100-luvulle asti, jolloin yhdestä kappaleesta taotut kypärät syrjäyttivät ne lopullisesti.*lähde?*

* Sarmatialaisia sotilaita Spangenhelm-kypärät päässään kuvattuina Trajanuksen pylvääseen.Sarmatialaisia sotilaita Spangenhelm-kypärät päässään kuvattuina Trajanuksen pylvääseen.
* Spangenhelm-kypärä 500-luvulta Wienin taidehistoriallsessa museossa.Spangenhelm-kypärä 500-luvulta Wienin taidehistoriallsessa museossa.
* Spangenhelm-kypärä kansainvaellusajalta Sinjssä Kroatiassa.Spangenhelm-kypärä kansainvaellusajalta Sinjssä Kroatiassa.

Lähteet
-------

1. 1 2  Spangenhelm Helmet Medieval Chronicles. Viitattu 1.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Spangenhelm** Wikimedia Commonsissa
**Edvard Paldani** (23. helmikuuta 1858 Muolaa – 24. joulukuuta 1917 Helsinki) oli suomalainen hovioikeuden asessori ja senaattori.

Paldanin vanhemmat olivat kihlakunnantuomari Nils Johan Paldani (1801–1867) ja Fredrika Gråsten. Hän pääsi ylioppilaaksi 1875 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1880. Paldani sai varatuomarin arvon 1883.

Paldani oli Viipurin hovioikeudessa kanslistina 1888–1890, notaarina 1890–1894, varakanneviskaalina 1894–1896, suomenkielen kääntäjänä 1888–1896 ja asessorina 1896–1903 joutuen erotetuksi poliittisista syistä. Hän oli Suomen senaatin oikeusosastolla senaattorina 1905–1909. Paldani oli myös Viipurin kaupunginvaltuuston sihteerinä 1889–1892.

Paldani oli naimisissa vuodesta 1886 Anna Vilhelmina Grotenfeltin kanssa.

Lähteet
-------

1. ↑  PALDANI Edvard. *Ylioppilasmatrikkeli 1853–1899*. Helsingin yliopiston verkkojulkaisu.
2. ↑  Wikiaineisto : Kuka kukin oli 1961


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Ylioppilasmatrikkeli 1853–1899

 |

 |
*Tämä artikkeli kertoo vuoden 1982 albumista, vuoden 1988 albumista katso artikkeli Historia 1980–82.*

**1980–82** on Hassisen koneen vuonna 1982 ilmestynyt kokoelma-albumi. Kyseessä on tupla-albumi, jonka toinen levy sisältää yhtyeen materiaalia vuosilta 1980–1982 ja toinen *Harsoinen teräs* -albumin englanninkielisen promootioversion *High Tension Wire*, jota ei virallisesti ole julkaistu missään muualla.

Aikaisemmin vain singlenä ilmestyneitä kappaleita levyllä ovat *Kolumbia orkesteri*, *Läskit lompakot*, *Hiljaa virtaa veri* sekä *On jouluyö nyt laulaa saa*. Kokonaan ennenjulkaisemattomia ovat *Fraigadi fromba* ja *Koulut kii*, joka on versio Alice Cooperin hitistä *School’s Out*. Niitä on myöhemmin julkaistu bonusraitoina Hassisen koneen studioalbumien remasteroiduilla CD-versioilla.

Kappaleet
---------

### Levy 1

A-puoli
1. *Hassisen kone* – 2.40
2. *Rappiolla* – 3.03
3. *Oikeus on voittanut taas* – 3.12
4. *Tällä tiellä* – 3.14
5. *Levottomat jalat* – 3.04
6. *Fraigadi fromba* – 2.53

B-puoli
1. *Koulut kii* – 2.53
2. *Kolumbia orkesteri* – 3.28
3. *Läskit lompakot* – 3.43
4. *Odotat* – 3.30
5. *Hiljaa virtaa veri* – 5.15
6. *On jouluyö nyt laulaa saa* – 4.00

### Levy 2

A-puoli
1. High Tension Wire – 4.51
2. Gold Bricks – 4.00
3. Bubbles in the Stream – 3.42
4. Truth – 5.33

B-puoli
1. Blood Runs Slow – 5.19
2. Walking Fever – 3.05
3. Beast in the Window – 3.52
4. Panic – 6.57

Lähteet
-------

* Hassisen Kone ‎– 1980-82 Discogs
**Sparassodonta** on sukupuuttoon kuollut Metatheria-nisäkkäiden lahko. Ne olivat kotoperäisiä Etelä-Amerikassa. Sparassodonta-lahkoa pidettiin ennen aitoina pussieläiminä, mutta nykyään niiden uskotaan olevan pussieläinten sisarryhmä.

Monet näistä nisäkäspedoista muistuttivat läheisesti istukkanisäkkäiden petoja jotka kehittyivät erikseen Euraasiassa. Ne kuvasi ensimmäisenä Florentino Ameghino, Santa Cruzin kerroksista Patagoniasta löydettyjen fossiilien pohjalta.

Piirteet
--------

Lahkon Sparassodonta jäsenet osoittivat monia yhtäläisyyksiä istukkanisäkkäiden petoeläinten kanssa. Ne ovat todella hyvä esimerkki konvergentista evoluutiosta.

Esimerkiksi sparassodonttien poskihampaat olivat samankaltaisia kuin kissaeläinten lihan paloitteluun käytetyt hampaat. Kulmahampaat olivat myös pidentyneet, ja joissakin tapauksissa, kuten *Thylacosmiluksella*, muistuttivat sapelihammaskissojen kuten *Smilodonin* hampaita. Niiden ruumiin koko vaihteli 80 sentistä nykyisten suurten kissaeläinten kokoon.

Toinen suurten petojen heimo olivat borhyaenidit, jotka näyttivät enemmän koirilta tai susilta.

Heimot
------

* †Hathliacynidae
* †Borhyaenidae
* †Proborhyaenidae
* †Thylacosmilidae

Lähteet
-------

1. ↑  Darren, Naish: Invasion of the marsupial weasels, dogs, cats and bears... or is it? *Tetrapod zoology*.  2008. Viitattu 12.03.2017.


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q133041
* Wikispecies: Sparassodonta
* EoL: 10506696
* Fossilworks: 247310
* IRMNG: 11497

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Jalkapallon maakuntasarja vuonna 1937** pelattiin kahdessa maantieteellisesti jaetussa lohkossa, ja kukin alueellinen piiri sai lohkoihin yhden paikan, joihin selviytyi alueellisten karsintojen voittajat. Idän lohkon voitti Ylä-Vuoksen Palloseura ja länsilohkon Rauman Pallo-Iirot. Lohkovoittajat nousivat seuraavan kauden Itä-Länsi-sarjan vastaaviin lohkoihin. SPL:n edustajakokous päätyi lopulta Itä-Länsi-sarjan laajentamisen, ja mm. keväällä 1938 pelattiin lisää karsintapelejä. Muut nousijat kauden 1938 Itä-Länsi-sarjaan olivat EIF, GBK, Haka, JoPS, SiU, SoPa, SoPS, VIlves, ÅIFK. YVP sai myös paikan, mutta he pyysivät ennen kilpailun alkua saada luopua paikastaan, mihin pyyntöön Liittohallitus suostui.

Ottelut
-------

### Itä

| Joukkue #1 | Tulos | Joukkue #2 |
| --- | --- | --- |
| **Ylä-Vuoksen Palloseura** | **2-0** | Sortavalan Palloseura |
| **Warkauden Pallo -35** | **3-0** | Voikkaan Urheilu-Veikot |
| **Ylä-Vuoksen Palloseura** | **2-1** | Warkauden Pallo -35 |

### Länsi

| Joukkue #1 | Tulos | Joukkue #2 |
| --- | --- | --- |
| Yhdistyneitten Villatehtaitten Palloilijat | **1-1** | Hangö IK |
| **Hangö IK** | **2-0** | Yhdistyneitten Villatehtaitten Palloilijat |
| **Rauman Pallo-Iirot** | **6-0** | Åbo IFK |
| **Valkeakosken Haka** | **5-3** | Gamlakarleby Bollklubb |
| Hangö IK | **2-3** | **Rauman Pallo-Iirot** |
| **Rauman Pallo-Iirot** | **2-0** | Valkeakosken Haka |

Koska Suomensarjan joko itä- tai länsilohkoon oli vapautumassa kaksi paikkaa kaudeksi 1938, ja koska ei ollut tietoa kumpaan lohkoon paikka on vapautumassa, Palloliitto määräsi järjestettäväksi molemmissa lohkoissa karsinnan. Idässä WP-35 voitti SPS:n 1-0, ja lännessä Haka voitti Hangö IK:n 2-1.

Lähteet
-------

1. ↑   (Arkistoitu – Internet Archive)
2. ↑  Suomen Palloliiton toimintakertomus 1937 (pdf) *urheilumuseo.fi*.  Arkistoitu 4.3.2016. Viitattu 10.10.2012.